#### Филиал муниципального казенного общеобразовательного учреждения

**средней общеобразовательной школы с.Суадаг в с.Ногкау**

|  |  |  |
| --- | --- | --- |
| РАССМОТРЕНОНа заседании методического совета Алагирского района Протокол №\_\_\_\_\_ от \_\_\_\_\_\_\_\_\_\_2015г. \_\_\_\_\_\_\_\_\_\_\_\_\_\_\_\_\_\_\_\_\_\_Кайтова | СОГЛАСОВАНОЗаместитель директора по УВР\_\_\_\_\_\_\_\_\_\_\_\_\_\_ Караева З.А.  \_\_\_ \_\_\_\_\_\_\_\_\_\_\_\_\_\_2015г. | УТВЕРЖДЕНО Директор школы \_\_\_\_\_\_\_\_\_\_\_\_\_\_ Козаев З.Б. \_\_\_\_ \_\_\_\_\_\_\_\_\_\_\_\_2015 г. |

**Рабочая программа и календарно-тематическое планирование уроков по осетинскому языку**

**на 2015-2016 учебный год**

 **Классы: 7**

 **Количество часов в неделю: 2**

**Количество часов на год: 68**

 **Программа разработана на основе программы**

**Габараева Н. «Осетинский язык 7 класс». Владикавказ «Ир» 2013.**

**Составила: Бекоева Людмила Махарбековна**

**Ногкау**

**2015г**

**Ахуырадон программæ ирон æвзагæй 7 –æм къласы**

***Ирон æвзаджы 7 къласы ахуырадон программæ арæзт у:***

- Уæрæсейы Федерацийы закъон «Ахуырады тыххæй»;

- Ног ахуырадон стандарттæ;

- Цæгат Ирыстон-Аланийы модернизацийы комплексон проект;

- Ирон национ ахуырады концепци ;

- Приоритетон национ проект «Нæ ног скъола»;

- Республикон программæ «Ирон æвзаг»; йæ автортœ: **Тахъазты Харум, Дзампарты Ларисœ, Дзодзыккаты Зœидœ, Цопанты Ритœ**.

-«Ирон æвзаджы чиныг» -7 кълас -автортæ: **Гæбæраты Никъала**

Программœ сфидар кодта Республикœ Цœгат Ирыстоны – Аланийы Иумœйаг œмœ профессионалон ахуырады министрад.

Регианалон базисон ахуырадон пъланмæ гæсгæ ирон æвзаг ахуыр кæнынæн **7** къласы дих гонд **68 сахаты** афæдзмæ, къуыримæ та - **2** сахаты.

 ***Предметы актуалондзинад***

Ирон æвзаг у нæ республикæйы паддзахадон æвзæгтæй иу, ирон адæмы мадæлон æвзаг. Куыд уырыссаг, афтæ ирон æвзаг дæр у **филологон циклы** иу хай æмæ рæзын кæны скъоладзауы коммуникативон культурæ, æххуыс ын кæны йæ ныхасы рæзтæн, уæрæх ын кæны йæ дунембарынад, хъомыл æй кæны нæ адæмы хуыздæр традицитæ æмæ æгъдæуттыл. Ирон œвзаг ахуыр кœнын, уымœй, куыд œмбœлы, афтœ пайда кœнын у стыр ахъаз фœсивœды патриотизмыл хъомыл кœнын, фидœны œхсœнад аразджытœ цœттœ кœныны хъуыддаджы. Мадœлон œвзаг зонын у нœ культурœйы ахсджиагдœр фœрœзтœй иу.

***Ирон æвзаг ахуыр кæныны нысантæ:***

- ахуырдзаутæн æвзаджы тыххæй иумæйаг зонындзинæдтæ раттын; бацамонын, алы адæмæн дæр йе æвзаг йæ национ хæзна кæй у, хъахъхъæнын æй кæй хъæуы;

-ахуырдзауты дзырдуат æмæ грамматикон зонындзинæдтæ фæхъæздыгдæр кæныныл бакусын;

-дзургæ æмæ фысгæ ныхасы рæзтыл бакусын, скъоладзауты коммуникативон арæхстдзинæдтæ æмæ зонындзинæдтæ фæуæрæхдæр кæнын;

-литературон æвзаджы нормæтимæ базонгæ кæнын, ныхасы уавæртæм гæсгæ сæ раст пайда кæныныл ахуыр кæнын.

 Стандартты домæнтæм гæсгæ арæзт программæтæ æмæ ахуыртæ «филологи»-йæ арæзт у ахæм уагыл.

 *Мадæлон æвзаг***:**

1) ныхасы хуызтæй (хъусын, кæсын, дзурын, фыссын) арæхстджындæрæй пайда кæныныл куыстмæ,

2) æвзаджы ахадындзинад адæймаджы интеллектуалон æмæ сфæлдыстадон рæзты, ахуыры æмæ хиуыл куысты бацамонынмæ (бамбарын кæнынмæ);

3) мадæлон æвзаджы коммуникативон-эстетикон гæнæнтæй пайда кæнынмæ арæхсын;

4) æвзаджы тыххæй наукон æмæ системон зонындзинæдтæ раттынмæ; æвзаджы хæйтты æмæ иуæгты бастдзинад бацамонынмæ; лингвистикæйы бындурон æмбарынæдтæ, æвзаджы иуæгты æмæ сæйрагдæр грамматикон категоритæ базонынмæ;

5) дзырды алыхуызон æвзæрстытæ (фонетикон, морфемон, дзырдарæзтон, лексикон, морфологион) дзырдбæстыты æмæ хъуыдыйæдты синтаксисон анализ, тексты иумæйаг æвзæрст бацамонынмæ, пайда сæ кæнынмæ;

6) дзырдуат хъæздыг кæныныл куыстмæ; ныхасы уавæр æмæ стильмæ гæсгæ, хъæугæ грамматикон мадзæлттæй раст пайда кæнгæйæ, хи хъуыдытæ æргом кæныныл куыстмæ;

7) æвзаджы сæйрагдæр стилистикон æмæ лексикон-фразеологион фæрæзтæй, литературон æвзаджы нормæтæй (орфоэпион, лексикон, грамматикон, орфографион, пунктуацион), ныхасы этикетон нормæтæй пайда кæнынмæ арæхсын; дзургæ æмæ фысгæ ныхас аразгæйæ сæ пайда кæнын зонынмæ; хи ныхасы аивдзинад æмæ хъæздыгдзинадыл кусынмæ;

8) мадæлон æвзаг адæмы стырдæр хæзнатæй иу кæй у, уый æнкъарынмæ; æвзаджы сыгъдæгдзинад æмæ культурæмæ бæрнон цæстæй кæсынмæ.

***Программæмæ гæсгæ мадæлон æвзаг ахуыр кæныны фæстиуджытæ сты ахæмтæ:***

 ***Удгоймагон (личностные) фæстиуджытæ:***

1) скъоладзау хъуамæ бамбара, ирон æвзаг ирон адæмы национ-культурон хæзна кæй у, уый; мадæлон æвзаджы ахадындзинад стыр кæй у адæймаджы интеллектуалон æмæ сфæлдыстадон гæнæнтæ райрæзынæн, удварн хъæздыгдæр кæнынæн;

 2) бамбарын ирон æвзаджы эстетикон нысаниуæг; рæзын кæнын мадæлон æвзагæн аргъ кæнын, хи æвзагæй сæрыстыр уæвыны æнкъарæнтæ; ирон æвзаг ирон адæмы стырдæр хæзнатæй иу кæй у, уый бамбарын; æвзаджы сыгъдæгдзинад æмæ культурæмæ бæрнон цæстæй кæсын фæцалх уæвын;

 3) ныхас кæнгæйæ, ирон æвзаджы дзырдуат æмæ грамматикон мадзæлттæй раст пайда кæнын; хи ныхасмæ хъус дарын.

***Метапредметон фæстиуджытæ сты:***

• ныхасы хуызтæй пайда кæнынмæ арæхсын: хорз æмбарын дзургæ æмæ фысгæ ныхасы мидис (ныхасы сæр, тексты темæ, сæйраг хъуыды; сæйраг æмæ уæлæмхасæн информаци);

 • стилистикон æгъдауæй æмæ сæ жанртæм гæсгæ алыхуызон чи у, ахæм тексттæ кæсын зонын (æвзаргæ каст, æмбаргæ каст æмæ æнд.);

 • бакаст æрмæгæй (Интернетæй, дзыллон информацион фæрæзтæй, ахуырадон компакт-дисктæй) хъæугæ информаци равзарын зонын, алыхуызон дзырдуæттæй пайда кæнынмæ арæхсын;

 • арæхсын темæмæ гæсгæ æрмæг сæмбырд кæнынмæ, раст фæткыл æй равæрынмæ; хибарæй хъæугæ информаци ссарынмæ;

 • алыхуызон текстты мидис кæрæдзиуыл барын, сæ стилистикон æмæ æвзаджы хицæндзинæдтæ иртасын;

 • текст хи ныхæстæй радзурынмæ, текстæн пълан бацæттæ кæнынмæ, конспект ныффыссынмæ, аннотаци бацæттæ кæнынмæ;

 • ныхасы уавæрмæ гæсгæ аразын, сæ функционалон хуызтæ, стилистикон ахуырст æмæ жанртæм гæсгæ алыхуызон чи сты, ахæм тексттæ;

 • тексты арæзтмæ хъус даргæйæ, хи хъуыдытæ фысгæ æмæ дзургæ ныхасы хуызы æргом кæнынмæ;

 • монологон ныхас (таурæгъ, æрфыст, тæрхон) аразынмæ; диалогон ныхасæй пайда кæнынмæ;

 • хи ныхас аразын литературон æвзаджы орфоэпион, лексикон, грамматикон, стилистикон нормæтæм гæсгæ; фысгæ ныхасы пайда кæнын орфографион æмæ пунктуацион æгъдæуттæй (нормæтæй);

 • дзургæйæ ныхасы этикетон нормæтæм хъус дарын;

 • ахуырты рæстæг хи ныхасы хъæд æмæ мидисмæ хъус дарын зонын, хи ныхасы рæдыдтытæ раст кæнынмæ арæхсын; хи арæзт тексттæ редакци кæнын зонын;

• ахуырты (урокты) рæстæг æмгæртты ’хсæн раныхас кæнынмæ арæхсын; арæхсын чысыл доклад кæнæ рефераты мидис раргом кæнынмæ; диспутты æмæ быцæуты архайын зонын, хи хъуыдыйы растдзинад бафидар кæнынмæ арæхсын.

 ***Предметон фæстиуджытæ сты:***

 1) æвзаджы сæйраг функцитæ иртасын; ирон æвзаджы паддзахадон нысаниуæг цæй мидæг ис, æвзаг æмæ адæмы культурæйы бастдзинад цы нысан кæны, мадæлон æвзаджы ахадындзинад адæймаджы царды;

2) ирон æвзаджы наукон бындуртæ; ирон æвзагзонынады хæйттæ æмæ иуæгтæ, сæ бастдзинад;

 3) лингвистикæйы бындурон æмбарынæдтæ: лингвистикæ æмæ йæ сæйраг хæйттæ; æвзаг æмæ ныхас, дзургæ æмæ фысгæ ныхас; монолог, диалог æмæ сæ хуызтæ; ныхасы уавæр; хуымæтæг ныхасы, наукон, публицистикон, официалон-хъуыддаджы стильтæ; аив литературæйы æвзаг, ныхасы функционалон хуызтæ (таурæгъон, æрфыстон, тæрхон), текст, текстты хуызтæ; æвзаджы сæйраг иуæгтæ, се ’ууæлтæ æмæ хицæндзинæдтæ, ныхасы мидæг сæ пайда кæнын;

 4) ирон æвзаджы лексикæ æмæ фразеологийы нормæтæ зонын, ирон литературон æвзаджы нормæтæ (орфоэпион, лексикон, грамматикон, орфографион, пунктуацион) зонын, ныхасы этикетон нормæтæ зонын, раст сæ пайда кæнын;

 5) æвзаджы сæйраг иуæгтæ æмæ грамматикон категоритæ зонын, иртасын сæ, ныхасы уавæртæм гæсгæ сæ раст пайда кæнын;

 6) дзырды алыхуызон æвзæрстытæ (фонетикон, морфемикон, дзырдарæзтон, лексикон, морфологион) зонын, дзырдбаст æмæ хъуыдыйады синтаксисон æвзæрст, тексты иумæйаг æвзæрст кæнынмæ арæхсын;

 7) лексикон æмæ грамматикон синонимтæ иртасын, хи ныхасы мидæг сæ пайда кæнын зонын;

 8) мадæлон æвзаджы эстетикон функцитæ иртасын, аивадон литературон уацмысы текст æвзаргæйæ, ныхасы эстетикон ахуырст иртасын зонын.

***Скъоладзауты арæхстдзинæдтæ (компетенцитæ):***

*Коммуникативон компетенци* (арæхстдзинад) амоны, цæмæй скъоладзаутæ арæхсой ныхасы хуызтæй (дзургæ, фысгæ, хъусгæ) пайда кæнынмæ, ныхасы уавæртæм гæсгæ арæхсой сæ ныхас аразынмæ.

*Æвзагон æмæ лингвистикон арæхстдзинад (компетенци)* – зонын мадæлон æвзаджы наукон бындуртæ, ирон литературон æвзаджы нормæтæ; бакусын дзырдуат хъæздыг кæныныл, райсын грамматикон зонындзинæдтæ; æвзаджы иуæгтæн анализ кæнынмæ арæхсын, æвзаджы дзырдуæттæй пайда кæнын зонын.

 *Культурæамонынады (культуроведческая) компетенци* – ирон æвзаг ирон адæмы культурæимæ зонгæ кæныны фæрæз кæй у, уый æнкъарын; æвзаджы бастдзинад истори æмæ адæмы культурæимæ зонын, ирон ныхасмы этикетон нормæтæ зонын, пайда кæнынмæ сæ арæхсын

7- кълæс ахуырадон программæ курс аразгæйæ, хъусдард цæуы 5-6 кълæсты арæхстдзинæдтæ ахуырадон программæмæ.

7 –œм къласы фидаргонд цæуынц ныхасы хæйттæ.

Ныхасы хœйттœ ахуыргœнгœйœ арœхдœр хъœуы дзырдтœ анализ кæнын – ссарын дзырдœн йœ уидаг, œмуидаг дзыртœ йын œрхъуыды кœнын. Уый феххуыс уыдзœн дзырты растфыссынад хуыздœр бамбарынœн.

**7 къласы ирон æвзаджы программæйы мидис.**

***Морфологи. Орфографии.Мивдисæг.***

Мивдисæджы тыххæй5-æм æмæ 6-æм къласы цы базыдтой, уый зæрдыл æрлæууын кæнын.

Цæугæ æмæ æдзæугæ мивдисджытæ.

Мивдисæджы бындуртæ. Хъæлæсонты æмæ æмхъæлæсонты ивынад ивгъуыд афоны бындуры æмæ сæ растфыссынад.

Мивдисæджы здæхæнтæ (æргомон, бæллиццаг, фæдзæхстон, бадзырдон). Сæ нысаниуæг. Мивдисæджыифтындзæг бадзырдон æмæ бæллиццаг здæхæнты. Мивдисæджы æнæцæсгомон формæ æмæ æнæцæсгомон мивдисджытæ, сæ растфыссынад.

***Миногми.***

Миногми куыд мивдисæджы сæрмагонд формæ: йæ иумæйаг нысаниуæг, йæ арæзт (æг, д, т,ст,ад, ыд, инаг), йæ морфологион æууæлтæ æмæ синтаксисон функцитæ. Миногмиты афонтæ. Миногмиты рахызт номдартæм æмæ миногонтæм. Миногмиты растфыссынад.

***Фæрссагми.***

Фæрссагми куыд мивдисæджы сæрмагонд формæ: йæ иумæйаг нысаниуæг, йæ арæзт, йæ морфологион æууæлтæ æмæ синтаксисон функцитæ. Æххæст æмæ æнæххæст хуызы фæрссагмитæ æмæ сæ арæзт. Фæрссагмион здæхт. Фæрссагмиты растфыссынад.

***Фæрсдзырд.***

Фæрсдзырдты нысаниуæг æмæ сæ грамматикон æууæлтæ. Фæрсдзырдты дих сæ амындмæ гæсгæ. Фæрсдзырдты арæзт. Фæрсдзырдты бæрцбарæнтæ. Фæрсдзырдты растфыссынад.

***Фæсæвæрд.***

Фæсæвæрдты нысаниуæг. Фæсæвæрдты бастдзинад, сæ разæй цы дзырдтæ вæййынц, уыдонимæ. Фæсæвæрдты равзæрд. Фæсæвæрдтæ иртасын се мхуызон номдар æмæ ферсдзырдтæй. Фæсæвæрдты растфыссынад.

***Разæвæрд.***

Разæвæрдты нысаниуæг. Разæвæрдты бастдзинад дзырдтимæ. Разæвæрдты растфыссынад.

***Бæттæг.***

Бæттæгты нысаниуæг. Хуымæтæг æмæ вазыгджын бæттæгтæ. Бабæтгæ бастдзинады бæттæгтæ хуымæтæг æмæ бабæтгæ вазыгджын хъуыдыйæдты. Домгæ бастдзинады бæттæгтæ домгæвазыгджын хъуыдыйады. Вазыгджын бæттæгты растфыссынад.

***Хайыгтæ.***

Хайыгты нысаниуæг. Сæ грамматикон миниуджытæ. Хайыгты дих сæ амындмæ гæсгæ. Хайыгты растфыссынад.

***Æвастхъæр.***

Æвастхъæр нысаниуæг. Æвастхъæрты растфыссынад. Сæ пунктуации.

**Ахуыры рæстæджы пайдагонд цæудзысты** репродуктивон и продуктивон ахуыры методтæ:

* информацион технологи;
* цæстуынгæ æрмæг,
* ИКТ,
* уацмыстæм иллюстраци,
* амонæн литература.

**Æрмæг куыд æмбæрстгонд æрцыд, уый сбæрæг гæнæны хуызтæ:**

*тест саразын; фысгæ, дзургæ дзуæппытæ индивидуалон кæнæ къордæй; нывæцæн, изложении, практикон, тексты комплексон анализ,диктанттæ алы хуызы, хи кæнæ кæрæдзийы зонындзинæдтæ бæрæггонд.*

***Контролы формæтæ***

* индивидуалон
* къордæй
* фронталон

***Контролы хуызтæ***

* развæлгъау
* æрвылбон
* тематикон
* хатдзæг

**Урочыты хуызтæ:**

* урок-ног æрмæг амынд
* урок-практикон куыст
* уроки-хъазт
* компьютерон уроки
* урок -къодты куысты формæ
* ныхасы рæзты куыст
* интеграцигон урок

**Технологитæ:**

* традицион технологи;
* архайды технологитæ;
* иннæ предметты бастдзинадимæ

***Ахуырадон-методикон æрмæджыты номхыгъд***1.Гæбæраты Н.Я. Ирон æвзаджы чиныг. «Ир», Владикавказ,2010

2. Ирон æвзаг æмæ литературæйы программæтæ,- Дзæуджыхъæу, «Ир», 2005.

**График реализации практической части программы**

**по осетинскому языку в 7 классе**

|  |  |  |  |
| --- | --- | --- | --- |
| Практическая часть программы | Дата | Тема | Форма проведения |
| Диктант |  | Бацæуæн контролон диктант.  |  |
| Диктант  |  | Контролон диктант мивдисæджы рацыд æрмæджы фæстæ. | итоговый |
| Диктант |  | Контролон диктант морфологийæ. |  |
| Диктант |  | Афæдзы кæрон рацыд æрмæгæй. | итоговый |
|  |  |  |  |
| Изложение |  | Мивдисæджы цæсгомон формæ баивгæйæ текст фыссын. | обучающий |
| Практическая работа |  | Миногмийы рацыд æрмæгæй. | тренировочный |
| Практическая работа |  | Нымæцонæй рацыд æрмæгæй. | тренировочный |
| Сочинение |  | Нывæцæн – тæрхæттæ «Мæ бæллиц» |  |
| Тестыл куыст |  | Афæдзы æрдæджы рацыд æрмæгæй  | итоговый |
| Тестыл куыст |  | Афæдзы дæргъы рацыд æрмæгæй | итоговый |

|  |
| --- |
| **Къæлендарон-тематикон пълан ирон æвзаджы курсæй** **7- æм кълас** |
| *Бон* | *Урочы* *№* | *Сæргонд**Урочы темæ* | *Сæйраг фарстаты æмбарынæдтæ* | *Фæстиуджытæ* | *Урочы хуыз* | *Хæдзармæ куыст* |
| ***Æвзаг адæмæн сæ кæрæдзийы æмбарыны сæйраг фæрæз (1с)*** |
|  | 1 | Мадæлон æвзаджы нысаниуæг адæймаджы царды. | Æвзаг, ныхас | ***Зонын****:* чиныджы спайдагонд нысæнттæ; ***Арæхсой:*** литературон æвзаг хъахъхъæнын, йæ сыгъдæгдзинадыл архайын. | ног зонындзинæдтæ амоныны урок | §.1 фæлт 6 |
| ***Райдайæн кълæсты æрмæг зæрдыл æрлæууын кæнын (3 с +1)*** |
|  | 2 | Ирон æвзаджы лексикон арæзт. |  | ***Зонын:*** дæргъвæтин æмхъæлæсонты растфыссынад дзырды уидаджы***Арæхсын:*** ныхасы хæйттæ хъуыдыйады раст арын,сæ грамматикон æууæлтæ зонын, æвзаджы иуæгтæ хицæн кæнын. | Зонындзинæдтæ иу уагмæ кæнын | §1 фæлт 2 |
|  | 3 | Фразеологион дзырдбæстытæ. | §1фæлт 3 |
|  | 4 | Дзырдарæзт. Дзырды хæйттæ. Вазыгджын дзырдтæ, сæ растфыссынад. | §1 инд.х |
| §1 инд.х |
|  | 5 | ***Бацæуæн контролон диктант грамматикон хæстимæ*** |  | ***Арæхсын:*** текст фыссын хъусгæйæ æмæ грамматикон хæстæ æххæст кæнын | зонындзинæдтæ бæрæггæнæн |  |
| ***Мивдисæг (16 с)***  |
|  | 6 | Цæугæ æмæ æдзæугæ мивдисджыты хицæндзинæдтæ.  | Цæугæ, æдзæугæ, здæхæн, æргомон здœхœн, бæлиццаг здæхæн, бадзырдон здæхæн, фæдзæхстон здæхæн | ***Зонын:*** Мивдисœджы здœхœнтœ œмœ афонтœй кœрœдзийы нысаниуœджы пайда кœнын зонын.Ныхасы синонимон œмœ антонимон мивдисджытœй пайда кœнын зонын.Иу сœйраг уœнг (зœгъинаг )кœм вœййы, ахœм хуымœтœг хъуыдыйœдты мив. œнœцœсгомон ф. пайда кœнын | ног зонындзинæдтæ амоныны, комбинировæнгонд, зонындзинæдтæ иу уагмæ кæнын,хи æмæ искæй архæйдтытæм хъус дарыныл фæцалх кæныны | § 2, фœлт.19 |
|  | 7 | Мивдисджыты нырыккон æмæ ивгъуыд афоны бындуртæ.  | § 3, фœлт.23 |
|  | 8 | Мивдисджыты здæхæнты нысаниуæг . | § 4, фœлт.26 |
|  | 9 | Æргомон здœхœн. | § 5, фœлт.29 |
|  | 10 | Бæлиццаг здæхæны мивдисджыты нысаниуæг . | § 6, фœлт.34 |
|  | 11 | Бадзырдон здæхæны мивдисты нысаниуæг æмæ сæ ифтындзæг. | § 7, фœлт.42 |
|  | 12 | Фæдзæхстон здæхæны мивдисджыты нысаниуæг. | § 8, фœлт.48 |
|  | 13 | Мивдисджыты œнœцœсгомон формœтœ œмœ сœ растфыссынад. |  | ***Арæхсын:*** Ирон орфограммæйы нормæтæ хъахъхъæнын.Арæхсын орфографион æвзæрст кæнынмæ архæйдтытæ алгоритмæтæм гæсгæ кæнын, | § 9, фœлт. 54 |
| Инд.х |
|  | 14 | **Н/Р** Мивдисæджы цæсгомы формæ баивгæйæ бацæттæ кæнын изложени  |  |
|  | 15 | Изложени ныффыссын |  |
|  |  | К/К контролон диктант |  |
|  | 16 | Рӕдыдтыл куыст. Мивдисджытæ æппæрццæг дзырдты нысаниуæг.  | § 10, фœлт. 63 |
|  | 17 | Мивдисджытæ дзырдарæзты мадзæлттæ.  | §11, фœлт. 73 |
|  | 20 | Мивдисæгæй рацыд æрмæг ныффидар кæнын | зонындзинæдтæ бæрæггæнæн | фœлт.78 |
|  | 21 | Бæлвырд фæткмæ гæсгæ мивдисæджы морфологон æвзæрст. | ***Арæхсын:***куысты рæдыдтытæ раст кæнын, зындзинæдтæ хибарæй аиуварс кæнын | §12 , фœлт.76 |
|  | 22 | Бæлвырд фæткмæ гæсгæ мивдисæджы морфологон æвзæрст. | Инд.х |
|  | 23 | **К/К Рацыд æрмæгæй контролон диктант граматикон хæстимæ** |  | ***Арæхсын:***текст фыссын хъусгæйæ æмæ грамматикон хæстæ æххæст кæнын |  |
| ***Миногми (5 с.)*** |
|  | 24 | Миногмийы нысаниуæг. Миногми куыд мивдисæджы сæрмагонд формæ. | Миногми | ***Зонын:***. Миногмийы иумæйаг нысаниуæг мивдисæгимæ йæ арæзт ( -æг, -д, -т, -ст, -ад, -ыд, -инаг) йæ морфологон æууæлтæ æмæ синтаксисон роль. ***Арæхсын:*** Миногми номдар æмæ миногонæй иртасын зонын. Миногмийæ предметтæ æмæ фæзындты æууæлтæ бæрæг кæнын.Миногми – бæрæггæнæн бæрæггæнинаг дзырдтимæ иу цавдимæ дзурын зонын. | ног зонындзинæдтæ амоныны,комбинировæнгонд, зонындзинæдтæ иу уагмæ кæнын,хи æмæ искæй архæйдтытæм хъус дарыныл фæцалх кæныны | § 13, фœлт.87 |
|  | 25 | Ивгъуыд æмæ суинаг афоны миногмиты нысаниуæг æмæ хицæндзинæдтæ. | § 14-16, фœлт.93 |
|  | 26 | Миногмийы рахызт номдартœ œмœ миногонтœм. | § 17, фœлт.113 |
|  | 27 | Миногмийы æвзæрст. | § 18, фœлт.113 |
|  |  | **П/К рацыд æрмæгæй**  |  |
| ***Фæрссагми (4 с.)*** |  |
|  | 28 | Фæрссагми. | Фæрссагми | ***Арæхсын:*** Фœрссагми œмœ фœрс-сагмион здœхтимœ хъуыдыйад аразын зон-ын, фœрссагми синоним-он мивдисœгœй ивын-мœ арœхсын. | ног зонындзинæдтæ амоныны,зонындзинæдтæ бæрæггæнæн | § 19, фœлт.124 |
|  | 29 | Æнæххæст æмæ æххæст хуызы фæрссагмитæ. | § 20, фœлт.134 |
|  | 30 | Фæрссагмиты растфыссынад.  | § 21, ин.х |
|  | 31 | Куыд равзарын хъæуы фæрссагми. |  |  | § 22, фœлт.135 |
| ***Фæрсдзырд (7с+1)*** |
|  | 32 | Фæрсдзырдты нысаниуæг, сæ грамматикон æууæлтæ. Фæрсдзырдты дих сæ амындмæ гæсгæ. | Фæрсдзырд | ***Арæхсын:*** Фæрсдзырдты нысаниуæг, сæ грамматикон æууæлтæ. Фæрсдзырдты дих сæ амындмæ гæсгæ. Фæрсдзырды дзырдарæзт. Фæрсдзырд æмæ миногон сæ синтаксисон æууæлтæм гæсгæ кæрæдзимæ иртасын. фæрсдзырдты бæрцбарæнты хицæндзинæдтæ. Синонимон,антонимон œмœ аргъгœнœн фœрсдзырдтœй тексты пайда кœнын зонын. | ног зонындзинæдтæ амоныны,комбинировæнгонд, зонындзинæдтæ иу уагмæ кæнын,хи æмæ искæй архæйдтытæм хъус дарыныл фæцалх кæныны | § 23 -24 фœлт. 143 |
|  | 33 | Фæрсдзырды дзырдарæзт. Номивджытæй арæзт фæрсдзырдтæ. | § 25-26, фœлт 150 |
|  | 34 | Номдартæй арæзт фæрсдзырдты хицæндзинæдтæ. | § 27, фœлт. 161 |
|  | 35 | Миногонтæй арæзт фæрсдзырдты нысаниуджытæ æмæ сæ дзырдарæзт.  | § 28, фœлт. 171 |
|  | 36 | Фæрсдзырдты арæзт нымæцонтæ. | § 29, фœлт. 176 |
|  | 37 | Фæрсдзырдты бæрцбарæнты хицæндзинæдтæ. | § 32, фœлт. 192 |
|  | 38 | Фœрсдзырдты растфыссынад. | § 33, фœлт. 193 |
|  | 39 | Контролон диктант морфологийæ. | § 34, фœлт. 199 |
| ***Фæсæвæрд (5с.)*** |
|  | 40 | Фæсæвæрдты нысаниуœг. | Фæсæвæрд | ***Зонын:*** фæсæвæрды равзæрд. ***Арæхсын:*** фæсæвæрдтæ иртасын се' мхуызон номдартæ æмæ фæрсдзырдтæй. Фæсæвæрд йœ синонимон дзырдœй ивын арœхсын. | Ног зонындзинæдтæ амоныны,комбинировæнгонд, зонындзинæдтæ иу уагмæ кæнын, | § 36, фœлт. 211 |
|  | 41 | Фæсæвæрдты бастдзинад, сæ разæй цы дзырдтæ ис, уыдонимæ. | § 38, фœлт. 230 |
|  | 42 | Фæсæвæрдты растфыссынад. | § 39, фœлт. 238 |
|  | 43 | Фæсæвæрдты равзæрд. |  |  | § 40, фœлт. 249 |
|  | 44 | Фæсæвæрды æвзæрст. |  | § 41, фœлт. 253 |
| ***Разæвæрд 3 с.*** |  |
|  | 45 | Разæвæрдты нысаниуæг. | Разæвæрд |  ***Зонын:*** ирон æвзаджы разæвæрдты нысаниуæг, разæвæрдты растфыссынад. ***Арæхсын:*** разæвæрдтæ се' мхуызон разæфтуантæй иртасын. | Ног зонындзинæдтæ амоныны,комбинировæнгонд, зонындзинæдтæ иу уагмæ кæнын, | § 42, фœлт. 256 |
|  | 46 | Разæвæрдты бастдзинад, сæ фæстæ цы дзырдтæ лæууы, уыдонимæ. | § 43, фœлт. 260 |
|  | 47 | Разæвæрдты растфыссынад.  | § 44, фœлт. 268 |
| ***Бæттæгтœ (5с)*** |  |
|  | 48 | Бæттæгты нысаниуæг. | Бæттæг | ***Зонын:*** бæттæгты нысаниуæг, хуымæтæг æмæ вазыгджын бæттæгты хицæндзинæдтæ, вазыгджын бæттæгты растфыссынад. ***Арæхсын:***бабæтгæ æмæ домгæ бастдзинады бæттæгтæ хъуыдыйæдты мидæг пайда кæнын. Бæлвырд фæткмæ гæсгæ бæттæгтæ æвзарын. | ног зонындзинæдтæ амоныны,комбинировæнгонд, зонындзинæдтæ иу уагмæ кæнын, | § 45, фœлт. 280 |
|  | 49 | Хуымæтæг æмæ вазыгджын бæттæгтæ. | § 46 фœлт. 287 |
|  | 50 | Бабæтгæ æмæ домгæ бæттæгтæ.  | § 47 фœлт. 287 |
|  | 51 | Бæттæгы æвзæрст. | § 48, фœлт. 297 |
|  | 53 | **П/К рацыд æрмæгæй** | Инд.х |
| ***Хайыгтœ (4 с.)*** |  |  |
|  | 54 | Хайыгты нысаниуæг. Сæ грамматикон миниуджытæ. |  | ***Зонын:*** хайыгты нысаниуæг, сæ грамматикон миниуджытæ, хайыгты дих | ног зонындзинæдтæ амоныны,комбинировæнгонд, зонындзинæдтæ иу уагмæ кæнын, | § 49, фœлт. 333 |
|  | 55 | Хайыгты дих сæ амындмæ гæсгæ. |  | ***Арæхсын:*** хайыгтæ растфыссын, се' мхуызон ныхасы хæйттæй хицæн кæнын, хайыг хъуыдыйады цы дзырдимæ баст у, уый амонын зонын. Бæлвырд фæткмæ гæсгæ æвзарын хайыгтæ. | § 50, фœлт. 317 |
|  | 56 | Хайыгты растфыссынад æмæ æвзæрст. | ***Арæхсын:***  Ныхасы рæзтыл бакусын. Ныхасы рæдыдтытæ раст кæнын зонын. | § 52, фœлт. 333 |
|  | 57 | **Н/К Сочинени «Мæ бæллиц».** |  |  |
| ***Æвастхъæртœ (3 с****.)* |  |  |
|  | 58 | Æвастхъæры функционалон-стилистикон нысаниуæг.  | Æвастхъæр | ***Зонын:*** æвастхъæры функционалон-стилистикон нысаниуæг***Арæхсын:*** æвастхъæртæ хъуыдыйады æрхæцæн нысæнттæй хицæн кæнын, ныхасы рæзтыл куысты сæ пайда кæнын | ног зонындзинæдтæ амоныны,комбинировæнгонд, зонындзинæдтæ иу уагмæ кæнын,зонындзинæдтæ бæрæггæнæн | § 53, фœлт. 337 |
|  | 59 | Æвастхъæртæ хъуыдыйады æрхæцæн нысæнттæй хицæн кæнын. | § 54, фœлт. 340 |
|  | 60 | Æвастхъæрты растфыссынад | § 55, фœлт. 345 |
| ***Æрмœг фœлхат 6с +2*** |
|  | 61 | Фонетикæ æмæ лексикæйы æрмæг зæрдыл æрлæууын кæныны фæлтæрæнтæ |  | ***Зонын:***  рацыд орфограммæтæ æмæ пунктограммæты зонындзинæдтæ иу уагмæ кæнын.***Арæхсын:*** зонындзинæдтæ æмæ арæхстдзинæдтæ иу уагмæ кæнын, куысты рæдыдтытæ сраст кæны, ахуырадон архайды къухы цы бафтыд/ нæ бафтыд, уый бæрæг кæнын | комбинировæнгонд, зонындзинæдтæ иу уагмæ кæнын,хи æмæ искæй архæйдтытæм хъус дарыныл фæцалх кæныны | § 54, фœлт. 345 |
|  | 62 | Синтаксисы æрмæг зæрдыл æрлæууын кæныны фæлтæрæнтæ | § 54, фœлт. 345 |
|  | 63 | Морфологийы æрмæг зæрдыл æрлæууын кæныны фæлтæрæнтæ | § 54, фœлт. 345 |
|  | 64 | ***Афæдзы кæрон рацыд æрмæгæй контролон диктант***  |  |
|  | 65 | ***Рæдыдтытыл куыст*** |  |
|  | 66 | ***Комютерон тест рацыд æрмæгæй*** |  |
|  | 6768 | ***Резерв*** |  |